text: [{"text_idx": "#000000", "text": "9. floksn\u00e6mingur i\u0301 starvsvenjing a\u0301 FabLab a\u0301 Kambsdali"}, {"text_idx": "#000002", "text": "Ungi hoyvi\u0301kingurin hevur alti\u0301\u00f0 havt sto\u0301ran a\u0301huga fyri na\u0301ttu\u0301ruvi\u0301sindaligu l\u00e6rugreinunum, og ikki minst alisfr\u00f8\u00f0i hevur alti\u0301\u00f0 havt hansara sto\u0301ra a\u0301huga. Jo\u0301annes Djurhuus, sum er lei\u00f0ari a\u0301 FabLab, hevur eisini arbeitt i\u0301 mong a\u0301r sum l\u00e6rari i\u0301 alisfr\u00f8\u00f0i, so samstarvi\u00f0 millum Marius og l\u00e6rumeistara hansara a\u0301 Kambsdali, Jo\u0301annes, rigga\u00f0i avbera v\u00e6l t\u00e6r tv\u00e6r vikurnar, sum Marius var a\u0301 FabLab. Jo\u0301annes sigur, at hann er vanliga einsamallur a\u0301 FabLab, so ta\u00f0 var eisini fyri hann a\u0301hugavert at hava ein n\u00e6ming i\u0301 starvsvenjing. Ta\u0301 er meira li\u0301v i\u0301. Samb\u00e6rt Jo\u0301annesi, er hetta heilt vist ikki seinastu fer\u00f0, at FabLab fer at hava fo\u0301lkasku\u0301lan\u00e6ming i\u0301 starvsvenjing."}, {"text_idx": "#000003", "text": "Marius bru\u0301kti dagarnar a\u0301 Kambsdali til at byggja ymiskt og prenta t-shirt. Hann l\u00e6rdi eisini at bru\u0301ka 3-D printara og lasaraskerara, vinylskerara og CNC-fresara. Marius gj\u00f8rdi millum anna\u00f0 eitt vakumbor\u00f0, sum hann si\u0301\u00f0ani bru\u0301kti til at gera sey\u00f0aspj\u00f8ldur vi\u00f0 forbo\u0301kstavunum MD. Hu\u0301sav\u00f8rurin a\u0301 sku\u0301lanum hev\u00f0i eisini bru\u0301k fyri hja\u0301lp, og so hja\u0301lpti Marius honum at smi\u0301\u00f0a ymiskt og gera sm\u00e6rri umv\u00e6lingar. Og teir ba\u0301\u00f0ir settu eisini bor\u00f0 og sto\u0301lar upp til st\u00f8rri tilt\u00f8k a\u0301 sku\u0301lanum. Ti\u0301\u00f0in a\u0301 Kambsdali enda\u00f0i vi\u00f0, at Marius vitja\u00f0i inni hja\u0301 Sigrun Ska\u0301lagar\u00f0, l\u00e6rara i\u0301 alisfr\u00f8\u00f0i, og hja\u0301lpti henni vi\u00f0 einari alisfr\u00f8\u00f0iroynd. Marius letur v\u00e6l at starvsvenjingini a\u0301 FabLab \u2013 og avvi\u0301sir ikki, at hann kanska einafer\u00f0 fer at lesa til l\u00e6rara i\u0301 alisfr\u00f8\u00f0i."}]